Ruoŧademokráhtat

Ruoŧademokráhtat  dahje RD ( dahje SD) lea nationalisttalaš ja sosiálakonservatiiva bellodat Ruoŧas. Bellodat vuođđuduvvui 1988:s. Bellodathoavda lea 2005 rájes Jimmie Åkesson. RD lea 2010 riikkabeaiveválggaid rájes mielde Ruoŧa riikkabeivviin. 

mini|right|440x440px|Bellodathoavda lea 2005 rájes Jimmie Åkesson

Ruoŧademokráhtat vuođđuduvvui 1988 guovvamánu 6. beaivvi Stockholmmas. Bellodaga ruohttasat bohtet rasisttalaš ja olgešekstremisttalaš servviin ja bellodagain dego Framstegspartiet (), Sverigepartiet () ja Bevara Sverige Svenskt (). 

2006 RD rievdadedje iežaset bellodatsymbola. Ovdal RD:s lei giehta mii doalai spáidara Ruoŧa leavgga ivnniin. Ođđa symbola šattai alitnásti. Åkesson čilgii ahte symbola molssun galggai čájehit ahte bellodat lei dahkan nu čiekŋaliimanni rievdadusat logijagiid áigge ahte ferte vuohttut maiddái olgguldasat. 

Maŋŋá go ovddastišgođii riikkabeivviin RD moitojuvvui das go sii eai leat guođđán iežaset rasisttalaš ruohttasiid velá. 2012 bellodat álggahii doaimmaid vuosttildit daid váttisvuođaid. Ođđa kommunikašuvdnaplána ásahuvvui ja nollatoleránsa ekstremismma ja rasismma vuostá. 

2014 riikkabeaiveválggain RD oaččui measta 13 proseanta jienain ja šattai Ruoŧa goalmmát stuorimus bellodat. Eará bellodagat eai háliidan ráhkadit ráđđehusa RD:ain, mii bohciidii ságastallama ođđaválgga birra. Ođđaválga hehttejuvvui go sosiálademokráhtalaš ráđđehus ja boargárlaš lihttu () soabadalle gaskaneaset nu ahte RD:a váikkuhanfápmu unnui. Dat soahpamuš gohččoduvvui Decemberöverenskommelsen'' ().

Gáldut

Kategoriija:Ruoŧademokráhtat